#### Žilina, 31. január 2005 VK – 119 .2

VideoMatic.

Užívateľská príručka.

## Obsah

#

## 1. Úvod 2

# 2. Charakteristika programu 3

2.1 Motivácia 3

2.2 Možnosti programu 3

# 3. Inštalácia programu 3

# 4. Ovládanie programu 4

4.1 Pred spustením programu 4

4.2 Ovládanie programu 5

4.21 VoD bez možnosti sledovania po internete 7

4.22 VoD s možnosťou sledovania po internete 7

4.3 Časovanie 7

4.4 Popis prostredia stránky 10

5. Publikácia na internete 11

6. Záver 11

7. Použité informačné zdroje 11

8. Kontakt 11

# 1. Úvod (kapitola z manuálu k WebMatic)

Fenoménom dnešného Internetu sa postupne stávajú multimédiá. V súčasnom stave rozvoja informačných technológií nie je problém previesť statický obraz, video a audio do digitálnej formy, prípadne získať ich iným spôsobom. Môžeme ich tiež prenášať aj prostredníctvom počítačových sietí. Internet, založený na technológii TCP/IP v čase, keď sa rodila služba World Wide Web, mohol využiť prenosové rýchlosti, ktoré sa mu poskytovali. WEB slúži vo svojej podstate predovšetkým na prezentáciu informácií predovšetkým textového charakteru, doplňujúceho v malom rozsahu obrázkami, zvukmi resp. aj videosekvenciami. S príchodom dostatočne výkonných počítačov, záznamových a prenosových médií sa spracovanie multimédií stáva masovo rozšíreným. Potreba prenosu multimédií prostredníctvom Internetu si vyžiadala rozvoj nových techník a postupov, ktoré umožňujú prehrávanie rozsiahlych multimediálnych súborov v prijateľnej časovej odozve. Búrlivý rozvoj metód kompresie zvuku a obrazu umožnil rozvinúť digitálne technológie prenosu zvuku a obrazu, ktoré nevyžadujú rozsiahlu priepustnosť dátového prenosu. Tento vývoj spôsobil aj zmenu pohľadu na samotnú podstatu dátových tokov prenášaných prostredníctvom Internetu. Doterajšia predstava dávkového prístupu k nim sa v prípade multimediálnych dát začínajú chápať ako dáta priebežne vznikajúce, ktoré miestami nemá zmysel uskladňovať, a to kvôli ich veľkosti. Vzniká nutnosť ich prenosu a konzumácie (zobrazovať a prehrávať). Nehovoríme už o celistvých súboroch, ale začíname uvažovať
o súvislom prúde dát, s ktorým je nutné pracovať v reálnom čase. Vzhľadom na skutočnosť, že „prúd“ v anglickom jazyku sa pomenuje slovom stream, celý tento proces sa nazýva streaming.

WEB orientovaná archívna technológia – Video on Denamd (VoD), umožňuje prehrať si zaznamenanú multimediálnu prednášku z archívu. Archivuje sa videozáznam, audiozáznam a digitalizovaná forma prezentácie (buď priesvitky) alebo prezentácia v PowerPoint a pod.

Obrázok demonštruje prehrávanie prednášky zo záznamu. Program pri archivácií rozdelí videozáznam prednášky na jednotlivé úseky na základe zmeny priesvitky, alebo strany v prezentácií, ktorá sa dynamicky synchrónne mení s akciami virtuálneho prednášateľa na videu. Celá prednáška je takýmto spôsobom tematicky rozdelená do viacerých častí, a tak je možné zamerať sa pri štúdiu na ľubovoľnú časť prednášky.

Táto technológia, kombinovaná s využitím prvkov video-streamingu, je vhodná na využitie v progresívnych formách dištančnej výučby.

Doterajší postup prípravy takýchto multimediálnych dokumentov s využitím priameho zápisu na kazetu digitálnej kamery s jej následným spracovaním do výslednej podoby sa ukázal ako technický a časovo náročný proces. To nás priviedlo k myšlienke zjednodušiť tento postup vytvorením špecializovaného programu, ktorý by bol jednoduchý na obsluhu a zároveň by skrátil dobu tvorby a spracovania dokumentu. Výsledkom realizácie tejto myšlienky je práve program VideoMatic.

# 2. Charakteristika programu

Program VideoMatic slúži na spracovanie video a audio záznamu prednášok a ich následnú synchronizáciu s určeným typom súboru (obrázok, video alebo HTML stránka). Program uloží projekt vo forme HTM stránky. Takto vytvorený projekt je vhodný na archiváciu. Jediná podmienka kladená na užívateľa je, aby mal na počítači nainštalovaný program Real Producer a Player. VideoMatic má oproti ostatným programom podobného druhu jednoduchšie ovládanie a ponúka väčšie možnosti vkladania prezentácie do projektov. Program využíva na úpravu projektov technológiu RealProducer firmy RealNetworks. Dnes je už táto technológia dostupná pre vývojárov. Záznam prednášky vkladaný do projektu je vo formáte Real Media (*.rm). Tento formát umožňuje využívať technológiu Multirate Sure Stream. Program bol vytvorený v prostredí programovacieho jazyka Delphi 7.0. Program VideoMatic využíva aj prvky videostreamingu, nakoľko prehrávanie ľubovoľnej časti multimediálneho dokumentu sa uskutočňuje bez potreby a nutnosti ich prenosu na klientský počítač, a zároveň umožňuje ich súvislé prehrávanie.

## 2.1 Motivácia

Vytvorenie takéhoto program si vyžiadala prax, keďže vo väčšine prípadov statická prezentácia je málo atraktívna. Kvôli tomu sa často používajú doplňujúce animácie, videá i web stránky. Tu vznikla myšlienka vytvoriť program s rozšírenými užívateľskými funkciami, ktorý by umožnil jednoduchú tvorbu a úpravu záznamu.

## 2.2 Možnosti programu

Program obsahuje prostriedky na spracovanie videozáznamu prednášky s prezentáciou do výsledného produktu VoD. Je nenáročný na systémové prostriedky a aj ovládanie je veľmi jednoduché. Program VideoMatic má už predvolené nastavenia, ktoré užívateľ často používa a treba ich len raz za čas pozmeniť.

# 3. Inštalácia programu

Program sa neinštaluje, len sa skopíruje do pripraveného adresára (napr. C:\Program Files\Strih). Do daného adresára sa skopíruje program VideoMatic.exe a adresár Style z CD.

#

# 4. Ovládanie programu

## 4.1 Pred spustením programu

Pred spustením programu VideoMatic si prehráte do iného adresára (napr. C:\MyDocuments\Prednaska\Data) nasledované súbory (názvy adresárov a súborov bez diakritiky):

1) Spracovaný videozáznam z prednášky s koncovkou rm

(napr. C:\MyDocuments\Prednaska\Data\Meno.rm),

2) Obsah jednotlivých fólií (podporované sú všetky štandartné formáty)

a) obrázky obsahujúce jednotlivé fólie v štandardnom formáte; aby obrázok zobrazil celý na stránke, teba bez posunu, treba ho uložiť v správnom rozmere

b) video v štandardnom formáte

c) web stránky vo formáte htm alebo html (Čo sa týka pomocných adresárov k web stránkam, tie je treba prekopírovať do Výstupného adresára (viď bod 4) po skončení práce s programom VideoMatic )

Pozn. Maximálny počet fólií je 99.

3) Časovací súbor: textový súbor *.txt (napr. C:\MyDocuments\Prednaska\Data\Meno.txt, musí mať taký istý názov ako rm prednáška), ktorý obsahuje potrebné údaje k synchronizácii videozáznamu prednášky s prezentáciou. Textový súbor musí byť napísaný podľa nasledovnej šablóny:

00:00:00 00:00:15 O Snimka1.GIF
00:00:15 00:01:25 O Snimka2.jpg
00:01:25 00:03:40 V let.avi
00:03:40 00:05:40 H uloha.htm

V jednotlivých stĺpcoch sú nasledovné údaje: začiatok a koniec trvania zobrazenia jednotlivej fólie vo formáte hh:mm:ss, typ súboru (O-obrázok, V-video, H-web stránka) plus názov odpovedajúceho súboru. Dôležité: Treba vynechávať po jednej medzere a po zadaní názvu súboru stlačiť ENTER.

Pozn. V programe VideoMatic sa dá tento textový súbor ešte upraviť alebo aj vytvoriť.

4) Vytvoríte si Výstupný adresár (napr. C:\MyDocuments\Prednaska\Result), kde bude spracovaný výsledný produkt VoD.

## 4.2 Ovládanie programu

Ovládanie programu je pomerne jednoduché. Program je určený pre platformu operačného systému Windows 98, 2000, ME, XP. Po spustení programu sa na obrazovke zobrazí hlavné okno:

Obr.1 Hlavné okno programu.

Vysvetlenie jednotlivých pojmov - základné nastavenie:

Media súbor: Napíšete celú cestu (napr. C:\MyDocuments\Prednaska\D ata\Meno.rm), alebo kliknete na a nájdete adresár, v ktorom je spracovaný videozáznam prednášky (napr. Meno.rm), ktorý označíme a klikneme na .

Výst. Adresár: Napíšete celú cestu (napr. C:\MyDocuments\Prednaska\Result), alebo kliknete na (Obr. 1). Po kliknutí na sa otvorí nové okno (Obr. 2), kde nájdete adresár, kam bude skopírovaný výsledný produkt programu VideoMatic – VoD. Vami vybraný adresára sa vypisuje v textovom okienku (treba urobiť dvojklik, alebo označit adresár
a stlačiť ENTER). Po výbere správneho adresára klilnite na .

Po spustení programu sa do koloniek (Style adresár, RealProducer) načítajú cesty k adresáru Style a rmevents.exe v adresári RealProducer. Tieto je možné zmeniť a následne uložiť.

Obr. 2

Style adresár: Napíšete celú cestu (napr. C:\Program Files\Strih\Style), alebo kliknete na a nájdete Style adresár (podobne ako pri Výst. adresári).

RealProducer: N apíšete celú cestu k programu rmevents.exe (napr. C:\Program Files\Real\RealProducer), alebo kliknete na a nájdete adresár v ktorom sa nach ádz a program rmevents.exe (podobne ako pri Výst. adresári).

Po kliknutí na toto tlačidlo sa uložia cesty k adresáru Style a programu rmevents.exe do súboru data.txt v adresári Style. Pri ďalšom spustení programu sa už automaticky načítajú a nebudete ich musieť nastavovať.

Po klikmutí na toto tlačidlo sa Vám otvorí webová stránka s manuálom k programu WebMatic.

Po klikmutí na toto tlačidlo sa otvorí nové okno (Obr. 3), ktoré slúži na úpravu alebo vytvorenie časovacieho súboru potrebného k synchronizácii viedozáznamu prednásky a prezentácie (kapitola 4.3). Ak už máte tento súbor vytvorený, nie je potrebné kliknuť na dané tlačidlo.

Pozn.: Nové okno sa otvorí len po nastavení media súboru, inak sa vypíše v textovom okne nasledovný oznam: 1: Najprv nastavte Media súbor. (Zobrazené číslo predstavuje len poradie).

Po klikmutí na toto tlačidlo sa spustí spracovávanie videozáznamu prednášky a prezenetácie do výsledného produktu Video on Demenad.

Pozn: Spracovávanie sa spustí až po nastavení Media súboru a Výst. adresára, inak sa vypíše textovom okne nasledovný oznam v : 2: Najprv nastavte Media súbor alebo výstupný adresár. (Zobrazené číslo predstavuje len poradie).

Po skon čení spracovávania vypíše sa do textového okna nasledovný oznam: On line prednaska: OK

###

### 4.2.1 Ak chcete vytvoriť VoD bez možnosti sledovania po internete

Web cesta: do tejto kolónky nevpisujete žiadne údaje

### 4.2.2 Ak chcete vytvoriť VoD s možnosťou sledovania po internete

Web cesta: ak chcete, aby VoD bolo možné sledovať po internete zo serveru, potom sem musíte napísať celú cestu, kde bude VoD uložená na serveri, napr. nasledovne: http://fpv.utc.sk/kfv/Vrvs/Pijak/Kvapky_vody/

## 4.3 Časovanie

Táto časť slúži na úpravu alebo vytvorenie časovacieho súboru k synchronizácii videozáznamu prednášky a prezentácie. Užívateľ tu má možnosť výberu, či chce načítať údaje potrebné k synchronizácii z textového súboru, ktorý si sám pripravil (podľa šablóny, viď kapitolu 4.1 odsek 3) alebo ho vytvoriť. Program VideoMatic tiež umožňuje užívateľovi zmeniť časovanie zobrazenia jednotlivých fólií, ich typ a názov súborov, v ktorom sa fólie nachádzajú. Po ukončení spracovania synchronizácie program uloží všetky údaje do textového súboru s názvom takým istým, ako má spracovávaný videozáznam prednášky. Tento súbor sa využije na uloženie časov priamo do multimediálneho súboru.

Užívateľ programu má dve možnosti:

1) Upraviť *.txt súbor časovania:

Obr. 3: Okno na úpravu údajov potrebných na

synchronizáciu videozáznamu s prezentáciou.

Ak už máte vytvorený časovací súbor a chcete ho len upraviť, kliknete len na tlačítko a načíta sa Vám súbor do okna Časovanie, viď Obr. 3. Pomocou funkcií: a sa presuniete k riadku, ktorý chcete zmeniť. Prepíšete údaje vo vrchných oknách nad tabuľkou, a opätovným kliknutím na tlačítko zapíšte opravené údaje do tabuľky.

Po vykonaní potrebných zmien kliknete na tlačidlo . Program sa spýta: "Uložiť súbor?" a poskytne nám tri možnosti:

a) kliknutím na sa zmeny uložia do príslušného súboru a vrátite sa do hlavného okna

b) kliknutím na sa neuložia žiadne vykonané zmeny v súbore a vrátite sa do hlavného okna

c) kliknutím na sa vrátite späť do okna Časovanie.

2) Napísať *.txt súbor časovania:

Ak časovací súbor nemáte napísaný a chcete ho vytvoriť pomocou okna Časovanie, postupujete nasledovne:

a) V prvom okne pracovného riadku nad tabuľkou je zobrazený počiatočný čas prednášky 00:00:00, vo formáte hh:mm.ss (údaj neprepisujte, značí miesto spustenie videozáznamu prednášky).

b) Do druhého okna pracovného riadku napíšete čas ukončenia zobrazenia prvej fólie (resp. začiatok zobrazenia druhej fólie) znova vo formáte hh:mm:ss.

c) V ďalšom okne definujete typ súboru v ktorom je uložený obsah fólie (sú povolené všetky možné typy súborov, je potom na Vás aby ste vybrali taký, čo bude fungovať; VideoMatic nekontroluje kompatibilitu formátov):

Sú tri možnosti: i) O – obrázok

ii) V – video

iii) H – web stránka

d) V poslednom okne pracovného riadku napíšete názov súboru s obsahom fólie. (Ak sa jedná o web stránku s adresárom, tento adresár treba po ukončení programu VideoMatic prehrať do výstupného adresára (napr. C:\MyDocuments\Prednaska\Result). Program VideoMatic takúto procedúru nerobí.)

e) K uloženiu vytvoreného riadku do tabuľky je treba kliknúť na . Vami zadané údaje sa zapíšu do prvého riadku (číslo 1). Zároveň sa čas začatia zobrazenia druhej fólie napíše do prvého okna pracovného riadku (je to kvôli zjednodušeniu, lebo aj tak sa musí zhodovať).

f) K zadaniu ďalších údajov opakujete kroky b) – e) dovtedy, pokiaľ nezadáte všetky potrebné údaje

Ak sa niekde pomýlite, dá sa to opraviť ihneď v danom okienku, prípadne pomocou tlačidla sa doklikáte k riadku, ktorý chcete zmeniť. Prepíšete údaj, príp. údaje v pracovných oknách, ktoré potrebujete a kliknete na k zapísaniu do tabuľky.

Po vykonaní potrebných zmien kliknete na . Program sa spýta: "Uložiť súbor?" a poskytne nám tri možnosti:

a) kliknutím na sa Vaše zmeny uložia do príslušného súboru a vrátite sa do hlavného okna

b) kliknutím na sa neuložia žiadne vykonané zmeny v súbore a vrátite sa do hlavného okna

c) kliknutím na sa vrátite späť do okna Časovanie.

##

## 4.4 Popis prostredia výsledných stránok

Po kliknutí sa spustí videozáznam prednášky z pozície aktuálnej fólie.

Posun na nasledujúcu fóliu.

Posun na predchádza-júcu fóliu.

Návrat na 1. fóliu prezentácie.

Zoznam pozícií vo video zázname, na ktorých došlo k zmene fólii
Zoznam fólií

Pozn.: Po kliknutí ľavým tlačidlom myši na prehrávaný záznam a vybratím možnosti Zoom – Full Screen sa zobrazí prednáška cez celú obrazovku. Obdobne sa potom vrátite na pôvodnú veľkosť vybratím: Zoom – Orginal.

# 5. Publikácia na internete

Publikovanie prednášky VoD v sieti Internet program VideoMatic nerobí, treba to manuálne spraviť po ukončení programu, v ktorom ste nastavili web cestu (viď kapitola 4.2.2 Ak chcete vytvoriť VoD s možnosťou sledovania po internete) pred spracovaním prednášky VoD.

Na prenos súborov môžete použiť program obsahujúci FTP službu alebo WinSCP. Po spustení FTP služby sa treba prihlásiť na server, na ktorý chcete nahrať spracovanú prednášku VoD. Po zadaní užívateľského mena a hesla ku kontu, ktoré je potrebné zabezpečiť od správcu servera, sa program napojí na server. Po pripojení na server si nájdete alebo vytvoríte adresár, ktorý ste nastavili v programe (viď kapitola 4.2.2, napr. http://fpv.utc.sk/kfv/Vrvs/Pijak/Kvapky_vody) a skopírujete do neho dáta z výstupného adresára (napr. C:\MyDocuments\Prednaska\Result).

Teraz je už len na Vás pripraviť odkaz na Vašej webovej stránke na súbor f01.htm (napr. http://fpv.utc.sk/kfv/Vrvs/Pijak/Kvapky_vody/f01.htm)
a ponúknuť prednášku k sledovaniu.

# 6. Záver

Program ponúka široké možnosti spracovávania videozáznamov prednášok a prezentácií. Je vhodný pri tvorbe multimediálnych prednášok s ich následnou archiváciou priamo na počítači. Program VideoMatic je určený pre platformu operačného systému Windows 98/2000/ME/XP.

# 7. Použité informačné zdroje

Elektronické publikácie:

Sync-O-Matic 2000

Making RealMedia Based Web Lecture.

[online] http://www.syncomat.com

Virtuálna kolaborácia, Maunál k programu WEBMATIC

[online] http://vk.upjs.sk

# 8. Kontakt

##

RNDr. Jozef Kúdelčík , PhD.

Katedra fyzikálnych vied

Fakulta prírodných vied

Žilinská Univerzita

Hurbanova 15

010 26 ŽILINA

E-mail: jozef.kudelcik@fpv.utc.sk